проверки, за които държавите членки са съобщили на Комисията.
 (3)
 Появата и значението на настъпилите напоследък инциденти с храни, за които бяха получени уведомления чрез създадената с Регламент (ЕО) No 178/2002 Система за бързо предупреждение за храни и фуражи (RASFF) и които се отнасят до наличието на сериозен пряк или косвен риск за здравето на човека, произтичащ от дадени храни или фуражи, и информацията относно извършвания от държавите членки официален контрол на фуражи и храни от неживотински произход през първата половина на 2021 г., свидетелстват за това, че е необходимо списъците в приложения I и II към Регламент за изпълнение (ЕС) 2019/1793 да бъдат изменени с цел опазване на здравето на човека в Съюза.
 (4)
 От януари 2019 г. насам фъстъците и продуктите, произведени от фъстъци, от Аржентина се подлагат на засилен официален контрол поради риска от замърсяване с афлатоксини. Официалният контрол, извършван от държавите членки, и наличната информация показват подобрение в спазването на съответните изисквания, предвидени в законодателството на Съюза. Тези резултати са доказателство, че въвеждането на посочените хранителни продукти в Съюза не представлява сериозен риск за здравето на човека. Поради това не е необходимо да продължава действието на разпоредбата, съгласно която всяка пратка се придружава от официален сертификат, в който се посочва, че всички резултати от вземането на проби и анализа показват съответствие с Регламент (ЕО) No 396/2005 на Европейския парламент и на Съвета (4). Същевременно държавите членки следва да продължат да извършват проверки, за да гарантират, че сегашното ниво на съответствие ще продължи да се спазва. Поради това вписването относно фъстъци от Аржентина следва да бъде заличено в приложение II към Регламент за изпълнение (ЕС) 2019/1793 и прехвърлено в приложение I към посочения регламент за изпълнение, като честотата на проверките за идентичност и физическите проверки се запази на 5 % от пратките, въвеждани в Съюза.
 (5)
 От януари 2019 г. насам лешниците и продуктите, произведени от лешници, от Азербайджан се подлагат на засилен официален контрол поради риска от замърсяване с афлатоксини. Официалният контрол, извършван от държавите членки, и наличната информация показват подобрение в спазването на съответните изисквания, предвидени в законодателството на Съюза. Тези резултати са доказателство, че въвеждането на посочените хранителни продукти в Съюза не представлява сериозен риск за здравето на човека. Поради това не е необходимо да продължава действието на разпоредбата, съгласно която всяка пратка се придружава от официален сертификат, в който се посочва, че всички резултати от вземането на проби и анализа показват съответствие с Регламент (ЕО) No 396/2005. Същевременно държавите членки следва да продължат да извършват проверки, за да гарантират, че сегашното ниво на съответствие ще продължи да се спазва. Поради това вписването относно лешници от Азербайджан следва да бъде заличено в приложение II към Регламент за изпълнение (ЕС) 2019/1793 и прехвърлено в приложение I към посочения регламент за изпълнение, като честотата на проверките за идентичност и физическите проверки се запази на 20 % от пратките, въвеждани в Съюза.
 (6)
 От януари 2019 г. насам черният пипер (Piper nigrum) от Бразилия се подлага на засилен официален контрол поради риска от замърсяване със Salmonella. Официалният